得隱直書并聞將之洛陽
作者：劉敞
朝代：宋

paragraphs: 三月一得書，始知去君遠。
開緘見無恙，豁達百慮展。
秋風催時節，搖落歲向晚。
遲遲行旅外，色瘁足更趼。
邊封鳴狐狸，牙爪貴鷹犬。
儒者非所須，棄置自未免。
上書報聞罷，試吏何繾綣。
雖無小官羞，頗貴有道卷。
洛陽雄王都，主簿亦極選。
折腰得免否，局促時態淺。